**6-րդ շաբաթ**

**Ամսաթիվ՝** —————————

**Կրթական հարթակ՝ 8-րդ**

**ՈՒսուցիչ՝** —————————————————

**Դասագիրք՝ «Գրականություն 7», Դավիթ Գասպարյան**

 **«Հայոց լեզու 7», Հովհ․ Բարսեղյան**

**Կրկնողություն՝ Բառագիտություն**

* **Վերհիշել տրված բառերի նշանակությունները**՝
	+ Յուր ———————————
	+ Գեթ ———————————
	+ Փողփողալ ———————————
	+ Հաճենալ ———————————
	+ Ուխտել ———————————
* **Վերհիշել հետևյալ բառերի հոմանիշները** ՝
	+ Ցնծալ ———————————
	+ Թերություն ———————————
	+ Ճրագ ———————————
	+ Մաքուր ———————————
* **Վերհիշել հետևյալ բառերի հականիշները։**
	+ օրինական ———————————
	+ հավիտենական ———————————
	+ բերկրանք ———————————
	+ մաքուր ———————————

**Նոր դաս**

**Բառագիտություն**

* **Աշխատանքային տետրում արտագրել և սովորել հետևյալ բառերի բացատրությունները**
	+ բուրմունք– բույր, հոտ
	+ էություն– իմաստ
	+ մեծանուն– նշանավոր, հայտնի
	+ հաճենալ – որևէ բան անել, որ դուր գալ
	+ անհրաժեշտություն – որևէ պարտադիր բան
* **Աշխատանքային տետրում արտագրել և սովորել հետևյալ բառերի հոմանիշները**
	+ սատարել-օգնել
	+ արարել – ստեղծել
	+ ուսանել-սովորել
	+ համակրել – հավանել, սիրել
	+ մտատանջություն – անհանգստություն, տագնապ, հոգս
* **Աշխատանքային տետրում արտագրել և սովորել հետևյալ բառերի հականիշները**
	+ Խավար – լույս
	+ սին – լեցուն
	+ ամրապնդել – թուլացնել
	+ պայծառ – աղոտ, անփայլ, խամրած
	+ բարեկամություն - թշնամություն

**Գրականություն**

**«Մեր լեզուն մեր խիղճն է դա»**

**Համո Սահյան**

Մեր լեզուն մեր խիղճն է դա,

Սուրբ հացը մեր սեղանի,

Մեր հոգու կանչն է արդար

Ու համը մեր բերանի:

Մեր լեզուն ծուխն է մեր տան,

Մեր կշիռն աշխարհի մեջ,

Նա աղն է մեր ինքնության,

Էության խորհուրդը մեր:

Մեր լեզուն արյունն է մեր,

Արյունից ավելի թանկ,

Մեր բուրմունքն ու գույնն է մեր,

Մեր լեզուն մենք ենք որ կանք:

Նա պիտի մեր առաջին

Ու վերջին սերը լինի,

Ի՞նչ ունենք էլ աշխարհում,

Որ այսքան մերը լինի:

**Հարցեր և առաջադրանքներ**

* Ի՞նչ ես զգում բանաստեղծությունը կարդալիս։
* Ի՞նչ են նշանակում հետևյալ արտահայտությունները՝ «արյունից ավելի թանկ», «մեր լեզուն մեր խիղճն է»
* Ուրիշ ի՞նչ համեմատություններ է անում հեղինակը։
* Դու ինչի՞ հետ կհամեմատեիր մեր լեզուն։
* Ինչպե՞ս կվերնագրեիր բանաստեղծությունը:
* Բանաստեղծությունը սովորել անգիր

**Մշակույթ – Համո Սահյանի կենսագրությունը**

    Համո Սահյանը ծնվել է 1914 թվականի ապրիլի 14-ին Սիսիանի շրջանի (այժմ՝ Սյունիքի մարզ) Լոր գյուղում։ Սահյանը սկզբնական կրթությունը ստացել է տեղի դպրոցում։ 1927 թվականին Հ. Սահյանը տեղափոխվել է Բաքու, որտեղ ստացել է միջնակարգ կրթություն։ 1935 թվականին ընդունվել և 1939 թվականին ավարտել է Բաքվի մանկավարժական ինստիտուտի հայկական բաժանմունքը։ 1939-1941 թվականներին աշխատել է Բաքվի «Խորհրդային գրող» ամսագրում որպես գրական աշխատող: Որպես Կասպիական նավատորմի նավաստի, մասնակցել է նաև Հայրենական մեծ պատերազմին (1941–1945 թթ.)։ 1944 թվականին Զորյանի հրավերով գալիս է Երևան և բնակություն հաստատում նրա տանը։ Հենց Զորյանի օգնությամբ է Սահյանը ստեղծել իր առաջին գիրքը՝ «Որոտանի եզերքին» վերնագրով։

* 1965-1967 թվականներին եղել է «Գրական թերթ»-ի գլխավոր խմբագիրը։
* Մահացել է 1993 թվականի հուլիսի 17-ին Երևանում։ Նրա աճյունը տեղ է գտել Կոմիտասի անվան պանթեոնում

**Հարցեր և առաջադրանքներ**

* Ե՞րբ և որտե՞ղ է ծնվել Սահյանը։
* Որտե՞ղ է սովորել։
* Ե՞րբ է մահացել Սահյանը։

**Սուրբ Թարգմանչաց տոն** (ամբողջական անվանումը՝ **Սրբոց թարգմանչաց վարդապետացն մերոց**), հայ ժողովրդի ազգային-եկեղեցական տոներից է, նշվում է Սուրբ Խաչի տոնի չորրորդ կիրակիին հաջորդող շաբաթ օրը։ Խորհրդանշում է հայոց գրերի գյուտը, Աստվածաշնչի հայերեն առաջին թարգմանությունը, թարգմանչաց շարժումն ու հայ դպրության սկիզբը։ Հայ առաքելական եկեղեցին «Սրբոց թարգմանչաց վարդապետացն մերոց» անվան ներքո տոնում է վեց թարգմանիչների՝ Մեսրոպ Մաշտոցի, նրա ավագ ու կրտսեր աշակերտների՝ Եղիշեի, Մովսես Խորենացու, Դավիթ Անհաղթի, ինչպես նաև Գրիգոր Նարեկացու և Ներսես Շնորհալու հիշատակը։

**Հարցեր և առաջադրանքներ։**

* Ո՞րն է Թարգմանչաց տոնի էությունը եւ նշանակությունը

**Քերականություն – Վերհիշել գոյական, ածական թվական և դերանուն թեմաները և կատարել հետևյալ հանձնարարությունները։**

**Հանձնարարություններ**

* **Փակագծում տրված բառերը դի՛ր պահանջվող թվով:**

Սպիտակ —————— (արագիլ)աշխարհում շատ տարածված —————— (թռչուն) է: Հայաստանում շատ է հանդիպում Եղեգնաձորի, Վայքի և Աշոցքի ——————(շրջան): Չվող —————— (թռչուն) են՝ կտուցները ու —————— (ոտք)՝ վառ կարմիր: Բնակվում են զույգերով։ Բները տեղադրում են—————— (շենք) —————— (տանիք), մետաղյա կամ բետոնե բարձր սյուներին և նման այլ —————— (տեղ): —————— (մարդ) սիրում են նրանց թռիչքի —————— (հանգստություն):

* **Դուրս գրել բոլոր ածականները:**

Առավոտյան պայծառ արևը շողում էր կապտավուն երկնքում: Սառնորակ ու մաքուր օդում տարածվել էր երփներանգ ծաղիկների արբեցնող բույրը: Անահիտը հագավ վարդագույն վերնաշապիկը, դրեց ճերմակ գլխարկը ու երջանիկ ժպիտով դուրս նայեց կիսաբաց լուսամուտից: Շուրջբոլորը սավառնում էին թռչունները գարնան հիասքանչ ու թարմեցնող օրով խենթացած:

—————————————————————————————————

—————————————————————————————————

—————————————————————————————————

—————————————————————————————————

3․ **Տրված բառերը բաժանել՝ ըստ խոսքի մասի պատկանելության**՝ գոյական, ածական, թվական, դերանուն**, և փակագծում ավելացնել, թե ի՞նչ հարցի է պատասխանում**:

Հարյուր իննսուներեք, դու, դանդաղ, թութակ, բոլորը, ոչ մեկը, հովիվ, արագ, երրորդ, կացին, դեղին, ամենաերկար, հնգական, մայր, փափուկ, ծիրանագույն, ճանապարհ, ուրիշները, մյուսները, մարդկային, քիչ-քիչ:

|  |  |  |  |
| --- | --- | --- | --- |
| **Գոյական** | **Ածական** | **Թվական** | **Դերանուն** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Տնային հանձնարարություններ**

**Հանձնարարություն**

* Սահուն կարդալ աշխատանքային փաթեթում ներառված **«**Մեր լեզուն**»** բանաստեղծությունը
* կարողանալ սեփական բառերով վերարտադրել և պատասխանել փաթեթում ներառված հարցերին
* Ցանկության դեպքում սովորել անգիր։
* Կատարել աշխատանքային փաթեթի հանձնարարությունները:

**Քերականություն -** Գոյական եւ ածական։Տեսակները։

* Աշխատանքային փաթեթում տեղ գտած սահմանումները սովորել, կարողանալ բացատրել և բերել օրինակներ։
* Պատասխանել աշխատանքային փաթեթի հարցերին և կատարել հանձնարարությունները։

**Մշակույթ**

Սեփական բառերով կարողանալ ներկայացնել Սահյանիկենսագրությունը և Թարգմանչաց տոնի էությունը։ Պատասխանել դասանյութի հարցերին և պատրաստ ինել քննարկման։

Լրացուցիչ գրականություն – **Համո Սահյանի կենսագրություն**, էջ 144-148